**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL MOKYKLINIO AUTOBUSO PERĖMIMO LAZDIJŲ RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE

2020 m. liepos 29 d. Nr. 34-462

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 6 ir 7 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu, Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašo, patvirtinto Lazdijų rajono savivaldybės tarybos 2019 m. spalio 18 d. sprendimu Nr. 5TS-168 „Dėl Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašo patvirtinimo“, 5.1 papunkčiu ir atsižvelgdama į Nacionalinės švietimo agentūros 2020 m. liepos 22 d. raštą Nr. SD-1579(1.6E) „Dėl mokyklinių autobusų perdavimo“, Lazdijų rajono savivaldybės taryba n u s p r e n d ž i a:

1. Sutikti perimti Lazdijų rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą mokyklinį M2 klasės autobusą „Iveco Daily 50C18“, kurio vieneto įsigijimo (likutinė) vertė su PVM – 45 254,00 eurai.
2. Perduoti sprendimo 1 punkte nurodytą turtą, jį perėmus savivaldybės nuosavybėn, Lazdijų Motiejaus Gustaičio gimnazijai valdyti, naudoti ir disponuoti juo patikėjimo teise.

3. Nustatyti, kad:

3.1. šio sprendimo 2 punkte nurodyta ugdymo įstaiga turės vykdyti šias sąlygas ir reikalavimus:

3.1.1. turtas turi būti naudojamas tik perdavimo dokumentuose numatytai veiklai (užtikrinti mokinių pavėžėjimą į mokyklas) vykdyti ir eksploatuojamas pagal paskirtį;

3.1.2. turi būti padengtos tiesioginės veiklos (kuro ir vairuotojo darbo užmokesčio išlaidos), būtinos techninės būklės palaikymo (draudimo, techninių apžiūrų, remonto) ir kitos mokyklinių autobusų eksploatavimo išlaidos;

3.1.3. turtas negali būti parduotas, perduotas, išnuomotas ar perleistas kitaip naudotis kitiems asmenims / organizacijoms, nenurodytiems turto perdavimo dokumentuose;

3.2. šio sprendimo 3.1 papunktyje nurodyti reikalavimai būti įrašyti turto perdavimo Lazdijų Motiejaus Gustaičio gimnazijai  valdyti, naudoti ir disponuoti juo patikėjimo teise aktuose.

4. Įgalioti Lazdijų rajono savivaldybės merą, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės mero pavaduotoją, savivaldybės vardu pasirašyti šio sprendimo 1 punkte nurodyto turto priėmimo ir perdavimo aktus.

5. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

J. Galvanauskienė, tel. (8 318) 66 112

**LAZDIJŲ RAJONO SAVIVALDYBĖS TARYBOS SPRENDIMO**

1. **„DĖL MOKYKLINIO AUTOBUSO PERĖMIMO LAZDIJŲ RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE“ PROJEKTO**
2. **AIŠKINAMASIS RAŠTAS**

2020 m. liepos 23 d.

1. Lazdijų rajono savivaldybės tarybos sprendimo „Dėl mokyklinio autobuso perėmimo Lazdijų rajono savivaldybės nuosavybėn ir jo perdavimo valdyti, naudoti ir disponuoti patikėjimo teise“ projektas parengtas vadovaujantis Lietuvos Respublikos vietos savivaldos įstatymo 6 straipsnio 6 ir 7 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu, Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašo, patvirtinto Lazdijų rajono savivaldybės tarybos 2019 m. spalio 18 d. sprendimu Nr. 5TS-168 „Dėl Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašo patvirtinimo“, 5.1 papunkčiu ir atsižvelgiant į Nacionalinės švietimo agentūros 2020 m. liepos 22 d. raštą Nr.SD-1579(1.6E) „Dėl mokyklinių autobusų perdavimo“.
   * 1. Šio projekto tikslas – sutikti perimti Lazdijų rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą mokyklinį M2 klasės autobusą „Iveco Daily 50C18“, kurio vieneto įsigijimo (likutinė) vertė su PVM – 45 254,00 eurai. Perduoti šį mokyklinį autobusą, o jį perėmus savivaldybės nuosavybėn – Lazdijų Motiejaus Gustaičio gimnazijai valdyti, naudoti ir disponuoti juo patikėjimo teise. Nustatyti, kad šio sprendimo 2 punkte nurodyta ugdymo įstaiga turės vykdyti šias sąlygas ir reikalavimus: 1. turtas turi būti naudojamas tik perdavimo dokumentuose numatytai veiklai (užtikrinti mokinių pavėžėjimą į mokyklas) vykdyti ir eksploatuojamas pagal paskirtį; 2. turi būti padengtos tiesioginės veiklos (kuro ir vairuotojo darbo užmokesčio išlaidos), būtinos techninės būklės palaikymo (draudimo, techninių apžiūrų, remonto) ir kitos mokyklinių autobusų eksploatavimo išlaidos; 3. turtas negali būti parduotas, perduotas, išnuomotas ar perleistas kitaip naudotis kitiems asmenims / organizacijoms, nenurodytiems turto perdavimo dokumentuose. Šio sprendimo 3.1 papunktyje nurodyti reikalavimai turi būti įrašyti turto perdavimo Lazdijų Motiejaus Gustaičio gimnazijai  valdyti, naudoti ir disponuoti juo patikėjimo teise aktuose. Įgalioti Lazdijų rajono savivaldybės merą, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės mero pavaduotoją, savivaldybės vardu pasirašyti šio sprendimo 1 punkte nurodyto turto priėmimo ir perdavimo aktus.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų pateikta nebuvo.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vedėjo pavaduotoja Jolita Galvanauskienė.

Biudžeto, finansų ir turto valdymo skyriaus vedėjo pavaduotoja Jolita Galvanauskienė